MUNICIPIUL CRAIOVA

CONSILIUL LOCAL AL MUNICIPIULUI CRAIOVA
        HOTĂRÂREA NR.425
privind modificarea Hotărârii Consiliului Local al Municipiului Craiova nr.417/2011 referitoare la aprobarea contractului de delegare a gestiunii serviciului de ecarisaj din municipiul Craiova
   Consiliul Local al Municipiului Craiova întrunit în şedinţa ordinară din data de 26.11.2015; 

   Având în vedere raportul nr.174206/2015 întocmit de Direcţia Servicii Publice prin care se propune modificarea Hotărârii Consiliului Local al Municipiului Craiova nr.417/2011 referitoare la aprobarea contractului de delegare a gestiunii serviciului de ecarisaj din municipiul Craiova;

       În conformitate cu prevederile Legii nr. 258/2013 pentru modificarea şi completarea Ordonanţei de urgenţă a Guvernului nr.155/2001 privind aprobarea programului de gestionare a câinilor fără stăpân şi Hotărârii Guvernului nr.1059/2013  pentru aprobarea Normelor metodologice de aplicare a Ordonanţei de urgenţă a Guvernului nr. 155/2001;
          În temeiul art.36, alin.2, lit.d coroborat cu alin.6, lit.a, lit.14, art.45, alin.1, art.61 alin.2 şi art.115, alin.1, lit.b din Legea nr.215/2001, republicată, privind administraţia publică locală;
HOTĂRĂŞTE:
Art.1.  Începând cu data de 25.12.2015, se menţin prevederile art.5 din Contractul de delegare a gestiunii serviciului de ecarisaj din municipiul Craiova nr.199265/28.12.2011, aprobat prin Hotărârea Consiliului Local al Municipiului Craiova nr.417/2011, în sensul că durata de delegare este de 49 de ani, începând cu data de 28.12.2011. 

Art.2.  Pe data prezentei hotărâri, îşi încetează efectele Hotărârea Consiliului Local al Municipiului Craiova nr.615/2014, iar începând cu data de 25.12.2015, Hotărârea Consiliului Local al Municipiului Craiova nr.384/2013.

Art.3. Primarul Municipiului Craiova prin aparatul de specialitate: Serviciul Administraţie Publică Locală, Direcţia Servicii Publice şi S.C.Salubritate Craiova S.R.L. vor aduce la îndeplinire prevederile prezentei hotărâri.

